Ghaz Abu Bakar

Mohd Ghazali Abu Bakar (lahir 6 Disember 1974) yang dikenali Ghaz Abu Bakar merupakan seorang pengarah filem, televisyen dan muzik video Malaysia. Beliau juga pernah berkhidmat sebagai pensyarah di Fakulti Multimedia Kreatif, Universiti Multimedia (MMU), Cyberjaya selama 7 tahun. Beliau juga merupakan bekas pelajar di dalam Sarjana Muda Sc. (Hons) Filem & Animasi di universiti sama. Beliau turut memiliki studio penerbitannya, The Media Hustler.Profil Ghaz Abu Bakar  The Media Hustler. Dicapai pada 28 Jun 2017.

Kehidupan awal
Dilahirkan pada 6 Disember 1974 di Johor Bahru, Johor, Ghaz merupakan pemegang ijazah Sarjana Muda Sc. (Hons) Filem & Animasi di Universiti Multimedia, Cyberjaya. Beliau memulakan kerjaya awalnya dalam bidang perbankan sebelum berhenti untuk menjadi pensyarah di pusat pendidikannya, beliau mengkhususkan dalam bidang multimedia kreatif, terutamanya Penerbitan Multimedia. Semangat untuk muzik dan videografi mendorong beliau untuk mengarahkan video pertama beliau, "Sesucinya Cintamu" yang dipopularkan oleh Anuar Zain. video pertama dihasilkan mendapat sambutan hangat daripada penonton dan juga orang dari industri muzik, kerana perbezaan ketara dalam bercerita. Dari itu, beliau terus membuat lebih banyak video muzik sambil meneruskan kerjaya sebagai pensyarah di universiti.

Kerjaya
Ghaz mengarahkan filem cereka pertamanya, Hantu Kapcai yang ditayangkan pada 27 September 2012 terbitan Showbiz Productions.Siti Juliana Mohd Johar (6 Oktober 2012). Rahsia Ghaz kutipan Hantu Kapcai cecah RM3 juta Sinar Harian. Dicapai pada 26 Mei 2017. Filem yang mengisahkan tentang Ajib, seorang mat rempit yang terdesak melunaskan hutang dengan along, terpaksa berlumba dengan musuh ketatnya, Tiger. Hantu Kapcai merupakan kejayaan komersial luar biasa, ia berjaya meraih kutipan RM3 juta sekaligus mengatasi kutipan filem animasi Hollywood, Hotel Transylvania lakonan suara Adam Sandler dan Selena Gomez dan filem Looper lakonan Bruce Willis dan Emily Blunt, yang ditayangkan serentak pada tarikh sama. Percubaan sulung Ghaz berjaya membuahkan hasil apabila Hantu Kapcai memenangi Anugerah Blokbuster 2013 bagi kategori Filem Terhebat, Filem Aksi Terhebat, Filem Kelakar Terhebat, Hero Terhebat (Zizan Razak), dan Heroin Baru Terhebat (Neelofa).Syafique shuib (16 Jun 2013).'Hantu Kapcai' ungguli Anugerah Blokbuster 2 Astro Awani. Dicapai pada 26 Mei 2017.

Pada tahun 2015, beliau mengarahkan filem Cicakman 3 bersama Yusry KRU. Filem lakonan Zizan Razak dan Lisa Surihani. mengisahkan Man, seorang bapa dan suami yang telah bercerai dengan isterinya, Linda. Pada suatu hari, dia telah terjumpa sebuah kotak yang mana dia diberi tanggungjawab untuk menjadi Cicakman yang baharu. Filem ini merupakan yang pertama dalam trilogi ini yang menampilkan arahan bersama Yusry dan Ghaz serta hasil terbitan tiga syarikat produksi, KRU Studios, Astro Shaw dan Grand Brilliance.

Beliau mengarahkan filem Polis EVO di mana ia menyaksikan Zizan bekerja di bawah arahan beliau buat kali ketiga dan filem pertama Shaheizy Sam di bawah arahan beliau. Ia berkisarkan dua anggota polis, Inspektor Khai dan Inspektor Sani yang mempunyai perwatakan yang sangat berlainan tetapi mereka harus bekerjasama untuk menjatuhkan sebuah operasi pengedaran dadah. Polis EVO merupakan kejayaan komersial di pawagam, menjadi filem tempatan dengan kutipan tertinggi sepanjang zaman selama lima bulan dengan kutipan sebanyak RM 17.47 Juta, sekaligus melayakkan Ghaz menerima pencalonan di Festival Filem Malaysia ke-28 bagi Pengarah Terbaik.

Ghaz mengarahkan telefilem komedi Baby Bro! yang dibintangi oleh Zizan Razak, Shaheizy Sam, Izara Aishah dan Qistina Raisah. Telefilem ini mengisahkan tentang kehidupan seharian dua orang pemuda, Joe dan Sham, yang mencari rezeki dengan cara tersendiri di kota Kuala Lumpur. Kehidupan mereka berubah serta-merta dengan kehadiran seorang bayi yang tidak diketahui dari mana asalnya, ia menemui penonton di Astro First Eksklusif pada 30 November 2017.

Kolaborasi
Ghaz mempunyai beberapa pelakon yang berlakon di dalam lebih daripada satu filem arahannya. Zizan Razak dan Azliyuszaini Mohd Noor ialah pelakon yang kerap berkerjasama dengan beliau, muncul dalam lima filem. 

Pelakon  Hantu Kapcai (2012) Tokan (2013) Suami Aku Ustaz (2015) Polis EVO (2015) Bella & Jamie (2019) Bulan dan Pria Terhebat (2020) Rompak (2022) Qifarah (2025) Konspirasi (TBA)JumlahZizan Razak5Remy Ishak2Izzue Islam3Azliyuszaini Mohd Noor5Liyana Jasmay3Wan Hanafi Su2Yank Kassim2Adi Putra2Nora Danish2Pablo Amirul2Mimi Ernida2Khir Rahman3Bell Ngasri2Alif Hadi2Esma Daniel2

Filemografi

Filem
TahunTajukDikreditkan sebagai CatatanPengarahPenulis skrip 2012Hantu KapcaiFilem arahan pertama2013Tokan2015Cicakman 3Arahan bersama Yusry Abdul HalimSuami Aku Ustaz Polis EVO 2019Bella & Jamie Arahan bersama Fairul Nizam Ablah2020Bulan dan Pria Terhebat2021Mat Bond MalayaDirinya sendiri, sebagai pelakon2022Rompak2025QifarahTBAKonspirasi

Televisyen
TahunTajukWatakSaluran TVCatatan2009Ponti Anak RemajaAstro RiaAnak Aku ArtisLaila Sari2010Santau KeramatDoktor2011Si Tudung TweetTV9 2012Cik Paris Diva KampungAstro Prima2013NY Cinta Astro First EksklusifNama Aku Beng  Astro Ria2016Lampu Merah Astro Citra Angin Cinta Astro First EksklusifSyahadah Yang Hilang  Astro CitraRumi & JawiAstro PrimaArahan bersama Pali Yahya2017Baby BroAstro First Eksklusif2021Black (Musim 2)Viu2022Kerusi KecilTV1HilangViuArahan bersama Sein Qudsi2023Super WiraAstro Ceria

Muzik video
+Muzik video arahanTajuk muzik videoPenyanyi"Rempuh"Black & Tomok"Bukan Hal Aku"Kaka Azraff, SleeqTerima Kasih"Kaka Azraff"Pelangi Senja"Stacy"Pokok"Meet Uncle Hussain "Deja Vu"Shila Amzah "Cinta"Nitrus"Kisah Hati"Alyah"Kau Bisu""PesananMu""Sesal Separuh Nyawa""Meluruh""Bawaku Terbang"The Fabulous Cats"Slot Akasia""Cinta Kosmik""Aku Tak Percaya Cinta"Liyana Jasmay "Aku Jatuh Cinta""Cinta Bersatu""Sesucinya Cintamu"Anuar Zain"Semua Untuk Mu""Mungkin""Izinku Pergi"Kaer Azami"Dalam Kenangan""Menjelma""Kata"Hazami"Mungkir Bahagia""Kasih Maafkan"Dayang Nurfaizah"Seribu Tahun"Imran Ajmain"Sindarela"Amylea"Shine"Datuk Sheila Majid "Wajah Rahsia Hati"Urban Method, Ogy Ahmad Daud "Muara Hati"Datuk Siti Nurhaliza, Hafiz Suip"Kau Takkan Tahu"Zizan Razak"Berserah""Melodi Cinta" Bob Tutopoli"Gerimis Mengundang" Brenda & Budi"Kasih Berubah" Fredo feat Doul

Rujukan

 Pautan luar 
 Laman web rasmi 


Kategori:Kelahiran 1974
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Johor
Kategori:Pengarah filem Malaysia
Kategori:Penerbit filem Malaysia
Kategori:Penulis skrip Malaysia
Kategori:Alumni Universiti Multimedia